Matématikes

Chés matématikes sont un donmène ed conèssanches abstrètes construites aveuc des rèsonemints logikes su des concepts conme chés nombes, chés guiffes, chés structures et pi chés transformacions.

 Ésplicacion 

Chés matématikes sont différintes des eutes scienches à cosse d' leu rapport particulier au réel. Ale sont d'nature puremint intellectuelle, fondées su des axiomes déclarés vrès (ch'est-à-dire éq'chés axiomes is sont nin soumis à l'espérienche, meume si is in sont souvint inspirés) o fondées su des postulats provisoéremint admis. Un énonché mathématike – délonmé généralemint téorème, proposicion, lemme, fait, scholie o corolère – il est considéré conme valide lorsqu'ech discours formel qui établit es vérité respèke unne chertène structure racionnelle lonmée démonstracion. Ben qu'chés résultats matématikes fuch'te des vérités puremint formelles, is treuvette cepindant des applicacions dins chés eutes sienches et pi dins différints donmènes ed chele teknike (pèr egximpe, fisike, informatike, astrononmie...). 

Un décopache des matématikes in pusieurs donmènes différints est utilisé : algèbe, analise, jométrie pi probabilités ; cepindant chés frontières sont nin toudis ben définies. Echl' algèbe est chl' insimbe des métodes matématikes pou étudier chés nombes, chés ékouacions et des nocions conme chele téorie des groupes. L'analise est chele partie des matématikes su chés kestions ed régularité des aplicacions d'unne variabe réelle o complexe. Chele jométrie tinte ed comprinde chés objets dins chl' espache, pi chés propriétés d'chés objets pus abstrèts. Chés probabilités assayette ed formaliser tout ch'qui relève ed l'aléatoére, ale sont utilisées notammint pou chés éstatistikes.

*